El projecte "Ramat de Foc" de Gandia continua recollint reconeixements
19 juny 2025

## El projecte "Ramat de Foc" de Gandia continua recollint reconeixements19 juny 2025Última actualització: 19 juny 2025

![](../gestion/img/4aa0b3b221f0966a363e59eb9f1987071b5bbcbbb559793cc8d24b0e5a400856.jpeg)  
  

Tal i com vam anunciar, aquest matí el director general de Medi Natural de l’àrea de Medi Ambient, Sostenibilitat i Emergència climàtica, **Daniel Muñoz**, ha recollit a Almeria la menció especial (segon premi) per al projecte “La gestió forestal del paratge natural municipal Parpalló-Borrell amb ramaderia caprina” o “Ramat de foc”, en la categoria Biodiversitat i Impuls Econòmic del V Premi a les Bones Pràctiques Locals per la Biodiversitat de la Federació Espanyola de Municipis i Províncies (FEMP).

_«__Estem molt contents, perquè aquest projecte continua rebent guardons gràcies a la seva innovació i al foment de la biodiversitat, a eixa economia circular que busquem i, sobretot, a la prevenció dels incendis en el nostre paratge»_.

El guardó consta d'un trofeu i un diploma acreditatiu que s’han lliurat en el marc de la XIII Assemblea General de la Xarxa de Governs Locals +Biodiversitat.

Cal recordat que el projecte «Ramat de foc» es va posar en marxa, de forma experimental en l’any 2023, amb l’objectiu de reintroduir la ramaderia tradicional com a eina de gestió forestal i prevenció d’incendis en un espai de gran valor ambiental, com el paratge natural Parpalló-Borrell. Tot arrel de l’incendi de Llutxent de 2018. Hi ha al voltant de 300 cabres a la zona.

_«Els beneficis del projecte són clars; per una banda executar un programa de manteniment molt més econòmic i sostenible de les àrees estratègiques de gestió forestal; fomentar la ramaderia extensiva i oferir un salari digne a una professió, la de ramader, en risc de desaparició”._

A més, gràcies a la col·laboració de l’empresa privada Nofence (Noruega), que va subministrar els dispositius electrònics per tal de provar i avaluar els resultats, es poden controlar als animals amb els xips que porten incorporats. És un tipus de monitorització en temps real.

_«Estem molt contentes, perquè és un projecte que des que el vam posar en marxa ha despertat molt d’interés d’altres ajuntaments i administracions autonòmiques”,_ ha explicat.

[Twittear](https://twitter.com/share)